Public procurement notice: Contract Award Notice
Published: 2017-10-26
Buyer: Εταιρεία Ύδρευσεως και Αποχέτευσεως Πρωτευούσης
Country: GR
Contract type: Services
Procedure: Open procedure
CPV classification: 50000000 | 50500000 | 51100000 | 90420000 | 90440000
Estimated value: 6489450 EUR
Award criteria: Lowest price

Technical requirements: Λειτουργία, Συντήρηση και Εργασίες Επισκευών και Εκσυγχρονισμού των Εγκαταστάσεων του Κέντρου Επεξεργασίας Λυμάτων Μεταμόρφωσης (Κ.Ε.Λ.Μ.).
Αντικείμενο της σύμβασης αποτελεί η αποδοτική λειτουργία, συντήρηση, υγιεινολογική παρακολούθηση και συνολική ευθύνη του Κ.Ε.Λ.Μ. και οι εργασίες επισκευών όπως αυτά περιγράφονται στο Τεύχος Συγγραφής Υποχρεώσεων — Τεχνικές Προδιαγραφές (ΣΥ-ΤΠ). Αναλυτικότερα περιλαμβάνονται:
— Η συνεχής λειτουργία των εγκαταστάσεων του Κ.Ε.Λ.Μ. (επί 24ώρου βάσεως, 7 ημέρες την εβδομάδα), με τον πλέον αποδοτικό τρόπο και σε υψηλό επίπεδο ασφαλείας για το προσωπικό και τις εγκαταστάσεις. Οι αποδόσεις της επεξεργασίας και η ποιότητα της εκροής θα πρέπει να συμμορφώνονται με τα απαιτούμενα όρια που ορίζονται από τους εγκεκριμένους περιβαλλοντικούς όρους και τη σύμβαση.
— Η συντήρηση των Εγκαταστάσεων του Κέντρου Επεξεργασίας Λυμάτων Μεταμόρφωσης (Κ.Ε.Λ.Μ.), με καθημερινή εικοσιτετράωρη (24ωρη) παρουσία, επιτόπου του έργου, κλιμακίου συντήρησης του αναδόχου επανδρωμένου με εκπαιδευμένο και έμπειρο τεχνικό προσωπικό, το οποίο θα έχει την ευθύνη εκτέλεσης εργασιών προγραμματισμένης, προληπτικής και έκτακτης συντήρησης και επισκευών των εγκαταστάσεων, του ηλεκτρομηχανολογικού εξοπλισμού και παρακολούθησης της εύρυθμης λειτουργίας του ως άνω εξοπλισμού, σύμφωνα με τους όρους και προϋποθέσεις που καθορίζονται στην ΣΥ-ΤΠ (Προσάρτημα 3).
— Οι εργασίες καθαρισμού όλων των μονάδων και του περιβάλλοντος χώρου του Κέντρου Επεξεργασίας Λυμάτων Μεταμόρφωσης (ΚΕΛΜ), που αναφέρονται αναλυτικά στην ΣΥ-ΤΠ (Προσάρτημα 3) και οφείλουν να πραγματοποιούνται με ευθύνη του Ανάδοχου.
— Εργασίες επισκευών και εκσυγχρονισμού μονάδων και εξοπλισμού του ΚΕΛΜ που είναι απαραίτητες για την εύρυθμη λειτουργία του έργου και περιγράφονται αναλυτικά στην ΣΥ-ΤΠ.
Ο Αναθέτων Φορέας έχει το δικαίωμα προαίρεσης έως ποσοστό 30 % επί του αρχικού προϋπολογισμού της σύμβασης. Συγκεκριμένα δύναται να αναθέσει στον ανάδοχο την εκτέλεση υπηρεσιών λειτουργίας, συντήρησης και επισκευών, όμοιες με εκείνες της αρχικής σύμβασης, με τους ίδιους όρους, μέχρι του ποσού των 2.049.300,00 ευρώ, που αντιστοιχεί σε ποσοστό 30 % των αρχικά ανατιθεμένων υπηρεσιών, σύμφωνα με το αρ. 337 του ν. 4412/2016 και το αρ. 4.5. της παρούσας.
Λειτουργία, Συντήρηση και Εργασίες Επισκευών και Εκσυγχρονισμού των Εγκαταστάσεων του Κέντρου Επεξεργασίας Λυμάτων Μεταμόρφωσης (Κ.Ε.Λ.Μ.)
Κάθε ενδιαφερόμενος, ο οποίος έχει ή είχε συμφέρον να του ανατεθεί η συγκεκριμένη σύμβαση και υποστεί ή ενδέχεται να υποστεί ζημιά από πράξη ή παράλειψη του αναθέτοντος φορέα, συμπεριλαμβανομένης και της διακήρυξης, δικαιούται να ασκήσει ενώπιον του αναθέτοντος φορέα προδικαστική προσφυγή, προσδιορίζοντας ειδικώς τις νομικές και πραγματικές αιτιάσεις που δικαιολογούν το αίτημά του, μέσα σε προθεσμία δέκα (10) ημερών αφότου έλαβε πλήρη γνώση της παράνομης πράξης ή παράλειψης, σύμφωνα με τα αναλυτικά οριζόμενα στο άρθρο 4 του ν. 3886/2010 (Α΄/147). Η προδικαστική προσφυγή υποβάλλεται ηλεκτρονικά με τη συμπλήρωση της ειδικής φόρμας του Συστήματος και την επισύναψη του σχετικού εγγράφου σε μορφή αρχείου τύπου pdf το οποίο φέρει ψηφιακή υπογραφή σκληρής αποθήκευσης.
Ο αναθέτων φορέας αποφαίνεται αιτιολογημένα, κατόπιν γνωμοδότησης της αρμόδιας Επιτροπής αξιολόγησης ενστάσεων-προδικαστικών προσφυγών, σύμφωνα με το πιο πάνω άρθρο, μέσα σε προθεσμία δεκαπέντε (15) ημερών από την άσκηση της προδικαστικής προσφυγής. Αν παρέλθει άπρακτη η προθεσμία, τεκμαίρεται η απόρριψή της.
Οι χρήστες — οικονομικοί φορείς ενημερώνονται για την αποδοχή ή την απόρριψη της προσφυγής μέσω της λειτουργίας του Συστήματος «Επικοινωνία».
Η άσκηση της ως άνω προδικαστικής προσφυγής είναι υποχρεωτική για την υποβολή αίτησης ασφαλιστικών μέτρων του άρθρου 5 του ν. 3886/2010.
Η αίτηση ασφαλιστικών μέτρων κατατίθεται στο αρμόδιο δικαστήριο μέσα σε προθεσμία δέκα (10) ημερών από τη ρητή ή σιωπηρή απόρριψη της προδικαστικής προσφυγής και η προθεσμία για την άσκησή της, η άσκηση αυτής και η προθεσμία και η άσκηση της αίτησης ασφαλιστικών μέτρων κωλύουν τη σύναψη της σύμβασης, εκτός εάν με την προσωρινή διαταγή ο αρμόδιος δικαστής αποφανθεί διαφορετικά. Εφόσον ασκηθεί αίτηση ασφαλιστικών μέτρων, ο αιτών ειδοποιεί σχετικά την Α.Α. με κάθε πρόσφορο μέσο, όπως τα ηλεκτρονικά και η τηλεομοιοτυπία, μέσα σε πέντε (5) ημέρες από την άσκηση της αιτήσεως.
Κατά τα λοιπά, η άσκηση αίτησης ασφαλιστικών μέτρων δεν κωλύει την πρόοδο της διαγωνιστικής διαδικασίας, εκτός αν ορίζεται άλλως με την ως άνω προσωρινή διαταγή, σύμφωνα με τα αναλυτικά οριζόμενα στο άρθρο 5 του Ν. 3886/2010 όπως ισχύει.


Winner: Ν & Κ. Γκολιοπουλος Ανωνυμος Τεχνικη Εταιρεια
Award value: 6489450
Number of bids: 4